PATVIRTINTA
Aukciono komisijos 2022-11-16 sprendimu (protokolo Nr. KPP-198)

Nekilnojamojo turto, esančio Laižuvos  g. 5, Akmenė, Akmenės rajonas
PARDAVIMO VIEŠO ELEKTRONINIO AUKCIONO SĄLYGOS 
	   1.
	Aukciono organizatorius

	
	Akmenės rajono savivaldybės administracija, įmonės kodas 188719391, 
L. Petravičiaus a.2, Naujoji Akmenė (toliau – Savivaldybės administracija).

	2.
	Aukciono vykdymo būdas

	
	Vykdomas elektroninis aukcionas, aukciono dalyviams internetu registruojantis VĮ Registrų centro administruojamoje specialiojoje svetainėje  www.evarzytynes.lt

	3.
	Informacija apie parduodamą turtą (turto pavadinimas, unikalus numeris, adresas, žemės sklypo kadastro numeris, plotas, pagrindinė tikslinė naudojimo paskirtis ir naudojimo būdas, specialiosios žemės naudojimo sąlygos ir kiti teisės aktuose nustatyti apribojimai, žemės servitutai ir informacija ar žemės sklypas parduodamas, ar nuomojamas, kiti turto identifikavimo duomenys)

	
	Parduodamas turtas, esantis Laižuvos g. 5, Akmenė, Akmenės rajonas (toliau – turtas):
Pastatas-valgykla (unikalus numeris 3297-5004-4021 bendras plotas 503,73 kv. m, 1 aukšto pastatas, sienos – plytos, paskirtis- maitinimo, statybos pabaigos metai 1975); 
Žemės sklypas: Lietuvos Respublikos nuosavybė, patikėtinis Valstybės įmonė Turto bankas,  unikalus Nr. 4400-5486-6258, plotas 0,1008 ha, paskirtis ir naudojimo būdas - kita, daugiabučių gyvenamųjų pastatų ir bendrabučių teritorijos. Žemės sklypas parduodamas.
Specialiosios žemės naudojimo sąlygos: Aerodromo apsaugos zonos (III skyrius, pirmasis skirsnis), Vandens tiekimo ir nuotekų, paviršinių nuotekų tvarkymo infrastruktūros apsaugos zonos (III skyrius, dešimtasis skirsnis),  Šilumos perdavimo tinklų apsaugos zonos (III skyrius, dvyliktasis skirsnis),. Elektros tinklų apsaugos zonos (III skyrius, ketvirtasis skirsnis). 

	4. 
	Parduodamo turto apžiūros laikas ir sąlygos

	
	Už turto apžiūrą atsakingas asmuo – Bendrojo skyriaus Ūkio grupės vadovas   Aidas Majauskas, tel. (8 425) 59710, mob. (8 687) 83122, aidas.majauskas@akmene.lt.
Turto apžiūra galima 2022 m. gruodžio 19-22 d., iš anksto susitarus šiame punkte nurodytais kontaktais.

	5.
	Pradinė bendra nekilnojamojo turto kaina
	18 823 Eur

	6.
	Kainos didinimo intervalas
	150 Eur

	7.
	Aukciono dalyvio įmokos:

	7.1.
	Aukciono dalyvio registravimo mokestis 
	 60 Eur

	7.2.
	Aukciono dalyvio garantinio įnašo dydis
	1 882 Eur

	8.
	Banko sąskaitos, į kurią turi būti sumokamos aukciono 7 punkte nurodytos įmokos bei atsiskaitoma už perkamą turtą, duomenys 

	
	Gavėjas -                                 Akmenės rajono savivaldybės administracija
Banko sąskaitos numeris -      LT 66 4010 0433 0025 4444
Bankas -                                  Luminor bank, AB 
Mokėjimo paskirtis -              Aukciono Nr. 234894 dalyvio įmokos
7 punkte nurodytos įmokos mokamos iki aukciono dalyvio registracijos specialiojoje interneto svetainėje www.evarzytynes.lt.  Įmokos gali būti mokamos vienu mokėjimu.

	9.
	Asmuo atsakingas už informacijos teikimą 

	
	Svajūnas Vilkas, (8 425) 59772, mob. (8 686) 31172,  svajunas.vilkas@akmene.lt 

	10.
	Aukciono dalyvių registracija

	
	Elektroninio aukciono dalyvių registracija vyks internetu VĮ Registrų centro administruojamoje specialiojoje svetainėje www.evarzytynes.lt nuo 2023 m. sausio 2 d. 00 val. 00 min. iki 2023 m. sausio 4 d. 23 val. 59 min. Elektroninio aukciono dalyviais registruojami asmenys, registracijos metu internetu pateikę 14 punkte nurodytus dokumentus.

	11.
	Aukciono data, vieta, laikas

	
	Elektroninis aukcionas vyks internetu VĮ Registrų centro administruojamoje specialiojoje svetainėje www.evarzytynes.lt nuo 2023 m. sausio 9 d. 09 val. 00 min. iki 2023 m. sausio 12 d. 13 val. 59 min.

	12.
	Dokumentų dalyvauti aukcione pateikimas

	
	Aukcione ketinantys dalyvauti asmenys 10 punkte nurodytu laiku registruodamiesi aukciono dalyviais www.evarzytynes.lt pateikia 13 punkte nurodytų dokumentų skaitmenines kopijas. Aukcioną laimėjęs dalyvis pateikia 13 punkte nurodytų dokumentų originalus arba kopijas, patvirtintas teisės aktų nustatyta tvarka, notarui, tvirtinančiam turto pirkimo pardavimo sutartį. Asmenys, pateikę ne visus aukciono sąlygose nurodytus dokumentus aukciono dalyviais neregistruojami arba su jais nesudaromos pirkimo – pardavimo sutartys. 
Užsienio subjektai, prieš registruodamiesi aukciono dalyviais, turi susisiekti su aukciono komisija ir gauti papildomą informaciją apie teisės aktuose nustatytus reikalavimus užsienio subjektų, atitinkančių aukciono dalyvių apibrėžimą, teikiamiems dokumentams.  

	13. 
	Pateikiami dokumentai 

	
	Juridiniai asmenys, taip pat juridinio asmens statuso neturintys subjektai, jų filialai ar atstovybės registruodamiesi pateikia 13.1 – 13.6 punktuose nurodytų dokumentų skaitmenines kopijas. 
Fiziniai asmenys registruodamiesi pateikia 13.4 – 13.6 punktuose nurodytų dokumentų skaitmenines kopijas.

	13.1.
	Juridinių asmenų registro išrašo (ar kito veiklos pagrindimo dokumento), jeigu pagal asmens registravimo vietos įstatymus toks subjektas privalo jį turėti, kopija, patvirtinta teisės aktų nustatyta tvarka.

	13.2.
	Įstatų arba nuostatų (ar kito steigimo dokumento), jeigu pagal asmens registravimo vietos įstatymus toks subjektas privalo juos turėti, kopija, patvirtinta teisės aktų nustatyta tvarka.

	13.3.
	Kompetentingo valdymo organo sprendimo dėl dalyvavimo aukcione ir nekilnojamojo turto ir jam priskirto žemės sklypo įsigijimo, jeigu pagal asmens steigimo dokumentus ar teisės aktus sprendimą turi priimti valdymo organas, kopija, patvirtinta teisės aktų nustatyta tvarka.

	13.4.
	Atstovo įgaliojimų patvirtinimo dokumentų kopijos, patvirtintos teisės aktų nustatyta tvarka.

	13.5.
	Sandorio dėl ketinimo įsigyti turtą bendrosios nuosavybės teise arba jungtinės veiklos sutarties kopijos, patvirtintos teisės aktų nustatyta tvarka, jeigu aukcione ketina dalyvauti keli asmenys (asmenų grupė).

	13.6.
	Aukciono sąlygų 7 punkte nurodytų įmokų sumokėjimą patvirtinančių dokumentų kopijos, patvirtintos teisės aktų nustatyta tvarka.

	14.
	Atsiskaitymo už nupirktą turtą terminas ir tvarka, taip pat kitos įsipareigojimų užtikrinimo priemonės

	14.1.
	Visą nupirkto turto kainą aukciono laimėtojas turi sumokėti ne vėliau kaip per 10 dienų po nekilnojamojo turto ir žemės sklypo pirkimo – pardavimo sutarčių pasirašymo. Aukciono laimėtojo sumokėtas garantinis įnašas įskaitomas kaip dalinė įmoka už įsigytą turtą.

	14.2.
	Pasibaigus elektroniniam aukcionui, laimėtojui išsiunčiamas elektroninio aukciono protokolas, kurį jis ne vėliau kaip kitą darbo dieną pasirašo ir jo skaitmeninę kopiją išsiunčia elektroniniu paštu info@akmene.lt, svajunas.vilkas@akmene.lt, o aukciono protokolo originalą įsipareigoja pateikti kartu su kitais 13 punkte nurodytais dokumentais notarui, tvirtinančiam turto pirkimo pardavimo sutartį.

	14.3.
	Savivaldybės nekilnojamojo turto pirkimo – pardavimo sutartį (toliau – Sutartis) aukciono laimėtojas turi pasirašyti ne vėliau kaip per 25 kalendorines dienas nuo pardavimo viešame aukcione dienos, o valstybinės žemės sklypo, priskirto savivaldybės nekilnojamajam turtui, pirkimo – pardavimo sutartį (toliau – Sutartis) su VĮ Turto bankas ne vėliau kaip per 5 kalendorines dienas nuo Savivaldybės nekilnojamojo turto Sutarties pasirašymo. 

	14.4.
	Sutarčių sudarymo išlaidas, įskaitant atlyginimą notarui, apmoka aukciono laimėtojas. Jeigu aukciono laimėtojas nustatytu laiku neatvyksta pasirašyti Sutarties/čių, į Sutarties/čių sudarymo išlaidas įskaitomos Nekilnojamojo turto registro tvarkytojo kartotinių pažymų parengimo išlaidos. 

	14.5.
	Jei per 14.3. punkte nurodytą terminą Sutartys nesudaromos dėl aukciono laimėtojo kaltės, laikoma, kad aukciono laimėtojas atsisakė sudaryti Sutartis, o 7.2 punkte nurodytas aukciono dalyvio garantinis įnašas yra laikomas aukciono organizatoriaus nuostoliais dėl aukciono laimėtojo įsipareigojimų nevykdymo ir aukciono laimėtojui negrąžinamas. 

	14.6.
	Nuosavybės teisė į aukcione įsigytą turtą aukciono laimėtojui perduodama perdavimo – priėmimo aktu tik visiškai atsiskaičius už perkamą turtą. Perdavimo aktas notariškai netvirtinamas. 

	15.
	Kitos aukciono sąlygos

	15.1.
	Asmenims, kurių neatitikimas aukciono sąlygoms paaiškėja po jų įregistravimo aukciono dalyviais arba jau įvykus aukcionui, bet dar nepasirašius Sutarčių, neleidžiama dalyvauti aukcione arba nesudaromos Sutartys.

	15.2.
	Aukciono dalyviams, nepripažintiems aukciono laimėtojais, aukcione nedalyvavusiems asmenims, taip pat asmenims, sumokėjusiems garantinį įnašą, bet neįregistruotiems aukciono dalyviais, 7.2 punkte nurodytas garantinis įnašas grąžinamas per 5 darbo dienas nuo aukciono pabaigos. 

	15.3.
	7.1 punkte nurodytas aukciono dalyvio registravimo mokestis negrąžinamas ir neįskaitomas į turto pardavimo kainą.

	15.4.
	Jeigu per 30 dienų nuo turto pardavimo aukcione vykdymo dienos pirkimo-pardavimo sutartis nesudaroma dėl aukciono laimėtojo kaltės, laikoma, kad aukciono laimėtojas atsisakė sudaryti sutartį, ir tokiu atveju aukciono laimėtojui negražinamas ir garantinis įnašas, jis taip pat negali dalyvauti naujame šio turto aukcione ir privalo atlyginti naujo aukciono organizavimo ir rengimo išlaidas, bei sumokėti kainų skirtumą, jeigu naujame aukcione turtas bus parduotas už mažesnę kainą.

	15.5.
	Nekilnojamasis turtas yra parduodamas esamos fizinės ir funkcinės būklės. Akmenės rajono savivaldybė neįsipareigoja iškraustyti patalpose esančių daiktų.    



